PSL พุ่ง 5 วันติด 14% ขานรับดัชนี “ค่าระวางเรือ” ฟื้น-ลุ้นดีมานด์พุ่ง
 PSL บวก 5 วันติด 14% วิ่งตามดัชนี “ค่าระวางเรือ” ฟื้นตัว ขณะที่ลุ้นดีมานด์ปีนี้เพิ่มขึ้น บล.บล.โนมูระ พัฒนสิน ระบุราคาหุ้นซื้อขาย P/BV ที่ 1.3 เท่า เป็นโซนต่ำ พร้อมกรอบแนวรับ 14.4-14.10 บาท ขณะที่แนวต้าน 15.50-16 บาท
PSL บวก 5 วันติด 14% ขานรับกำไรปี 65 แตะ 4.8 พันล้านบาท “นิวไฮ” จ่อจ่ายปันผล 0.25 บาท พร้อมวิ่งตามดัชนี “ค่าระวางเรือ” ฟื้นตัว ขณะที่ลุ้นดีมานด์ปีนี้เพิ่มขึ้น
24 ก.พ. 2566

ผู้สื่อข่าวรายงานว่า วันนี้ (24 ก.พ. 66) ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 11:48 น. อยู่ที่ระดับ 15.20 บาท บวก 0.30 บาท หรือ 2.01% สูงสุดที่ระดับ 15.40 บาท ต่ำสุดที่ระดับ 15.10 บาท ด้วยมูลค่าการซื้อขาย 183.09 ล้านบาท

สำหรับราคาหุ้น PSL ปรับตัวขึ้นอย่างต่อเนื่อง 5 วันทำการขึ้นไป 14.93% หลังจากลงลึกเข้าเขต Oversold ประกอบกับเชื่อว่าผลประกอบการจะเติบโตต่อเนื่องหลังจากปี 65 โชว์กำไร 4.8 พันล้านบาทนิวไฮ พร้อมแจกปันผลในอัตราหุ้นละ 0.25 บาท กำหนดวันที่ไม่ได้รับสิทธิปันผล (XD) วันที่ 21 เม.ย.66 และวันจ่ายปันผล 9 พ.ค.66
ขณะเดียวกันดัชนีค่าระวางเรือ (BDI) เริ่มฟื้นตัวจากจุดต่ำสุดที่ 530 จุด (16 ก.พ.66) จนกระทั้งล่าสุดปรับตัวขึ้นมาอยู่ที่ 816 จุด ซึ่งดัชนีค่าระวางเรือเด้งกลับราว 286 จุด หรือ 62.46%
ด้าน บล.โนมูระ พัฒนสิน ระบุว่า ธุรกิจเดินเรือสำหรับขนส่งสินค้าแห้งเทกองแบบไม่ประจำเส้นทาง มีเส้นทางเดินเรือครอบคลุมทั่วโลกในภูมิภาคสำคัญ สหรัฐอเมริกา ยุโรป ละตินอเมริกา- แอฟริกา อินเดีย ตะวันออกกลาง และเอเชียตะวันออกเฉียงใต้และตะวันออกไกล โดยสินค้าที่ขนส่งคือ สินค้าทางการเกษตร เหล็ก ปุ๋ย สินแร่ ไม้ซุง ถ่านหิน โดยคาดปีนี้ยังเป็นปีที่ท้าทาย แต่ภาวะเศรษฐกิจทั่วโลกชะลอ แต่ลุ้น China reopening อาจช่วยกระตุ้น Demand ในระยะถัดไป
อย่างไรก็ตามราคาหุ้นซื้อขาย P/BV ที่ 1.3 เท่า เป็นโซนต่ำ
ขณะที่สัญญาณเทคนิคให้กรอบแนวรับ 14.4-14.10 บาท ขณะที่แนวต้าน 15.50-16.00 บาท ส่วนจุด Stop Loss  13.90 บาท